Ο **Κένεθ Μπερνς** (γεννημένος στις 23 Σεπτεμβρίου 1953) είναι πρώην διεθνής Σκωτσέζος ποδοσφαιριστής. Το αποκορύφωμα της καριέρας του ήταν στη Νότιγχαμ Φόρεστ, με την οποία κέρδισε τον τίτλο της Φούτμπολ Λιγκ το 1977-78 και το βραβείο της FWA για τον καλύτερο παίκτη της χρονιάς. Κέρδισε επίσης δύο Κύπελλα Ευρώπης και δύο Λιγκ Καπ Αγγλίας.

Παιχτική καριέρα
----------------

Ο Μπερνς γεννήθηκε στη Γλασκώβη και ξεκίνησε την καριέρα του στην Ρέιντζερς ως μαθητευόμενος, αλλά δεν έπαιξε κανένα αγώνα με την βασική ομάδα κατά την διάρκεια της παραμονής του στον σύλλογο.

Όταν απαλλάχθηκε το 1971, σε ηλικία 17 ετών, υπέγραψε στην Μπέρμιγχαμ Σίτι. Έφτασε στον σύλλογο ως αμυντικός, αλλά μετατράπηκε σε επιθετικό μετά την αποχώρηση του Μπομπ Λάτσφορντ το 1974,  και κέρδισε το βραβείο του παίκτη της χρονιάς για τον σύλλογο την ίδια χρονιά.  Κέρδισε την πρώτη από τις 20 διεθνείς συμμετοχές του με την εθνική Σκωτίας σε αυτόν τον ρόλο σύντομα μετά από αυτό. 

Αφού εντάχθηκε στη Νότιγχαμ Φόρεστ για 150.000 £ το 1977, μετατράπηκε ξανά σε κεντρικό αμυντικό από τον Μπράιαν Κλαφ και τον Πίτερ Τέιλορ. Ήταν μία από τις τρεις μεταγραφές που έκανε η Φόρεστ μαζί με τους Άρτσι Γκέμελ και Πίτερ Σίλτον που προστέθηκαν στην ομάδα που κέρδισε την άνοδο την προηγούμενη σεζόν. Ο Μπερνς ήταν ο ποδοσφαιριστής της χρονιάς της FWA και ο παίκτης της χρονιάς της Φόρεστ το 1977–78 στον αμυντικό του ρόλο καθώς η Φόρεστ κέρδισε τον τίτλο της Πρώτης Κατηγορίας εκείνη τη σεζόν, στην πρώτη τους χρονιά μετά την επιστροφή τους στην κορυφαία κατηγορία.  Κέρδισαν επίσης το Λιγκ Καπ εκείνης της σεζόν με μια νίκη 1–0 επί της Λίβερπουλ στον επαναληπτικό. Ο Μπερνς κατέκτησε το τρόπαιο ως αρχηγός που αντικατέστησε τον τραυματισμένο Τζον ΜακΓκόβερν.  Ο Μπερνς τραυματίστηκε πριν τον τελικό της επόμενης χρονιάς όταν η Φόρεστ κέρδισε ξανά το Λιγκ Καπ. 

Ήταν μια φυσιογνωμία που είχε μεγάλη επιρροή στις πορείες της ομάδας προς το Ευρωπαϊκό Κύπελλο τις επόμενες τρεις σεζόν, με την αμυντική του συνεργασία με τον Λάρι Λόιντ να συμβάλει στη νίκη του Φόρεστ στα τουρνουά του 1979 και του 1980. Σκόραρε επίσης στο δεύτερο αγώνα του τελικού του Σούπερ Καπ ΟΥΕΦΑ του 1979, το οποίο κατέκτησε η Φόρεστ, ενάντια στην Μπαρτσελόνα. Κάποτε ήταν γνωστός για την εικόνα του «άγριου ανθρώπου» και ενώ διατηρούσε μια επιθετική φύση, διέθετε επίσης έναν έξυπνο ποδοσφαιρικό εγκέφαλο και ήταν πάντα πιθανό να σκοράρει ζωτικά γκολ.

Ήταν ο παίκτης της χρονιάς της Φόρεστ για δεύτερη φορά τη σεζόν 1980–81, την τελευταία του σεζόν στο City Ground.

Η Λιντς Γιουνάιτεντ πλήρωσε στην Φόρεστ ένα σύνολο 400.000 λιρών για τον Μπερνς. Έμεινε στην ομάδα του Γιορκσάιρ μέχρι το 1984 και ήταν ο παίκτης της χρονιάς στην ομάδα την σεζόν 1982–83. Ο Μπερνς πέρασε το 1984–85 στην Ντέρμπι Κάουντι, παίζοντας επίσης έναν μικρό αριθμό αγώνων ως δανεικός στη Νοτς Κάουντι. Η τελευταία του σεζόν στη Φούτμπολ Λιγκ ήταν το 1985–86 στην Μπάρνσλεϊ, πριν περάσει μια περίοδο στην Έλφσμποργκ στη Σουηδία.

Συνέχισε να εκπροσωπεί μια σειρά από συλλόγους χαμηλών κατηγοριών ως παίκτης ή παίκτης-προπονητής, ολοκληρώνοντας την καριέρα του ως βοηθός προπονητή στην Τέλφορντ Γιουνάιτεντ το 1993.

Διακρίσεις
----------

**Ομαδικές**

**Νότιγχαμ Φόρεστ**

* Φερστ Ντιβίζιον: 1977-78
* Λιγκ Καπ: 1977–78, 1978–79
* Κομιούνιτι Σιλντ: 1978
* Ευρωπαϊκό Κύπελλο: 1978–79, 1979–80
* Ευρωπαϊκό Σούπερ Καπ: 1979

**Ατομικές**

* Παίκτης της Χρονιάς της Νότιγχαμ Φόρεστ: 1977–78, 1980–81
* Ποδοσφαιριστής της Χρονιάς της FWA: 1977–78

Παραπομπές
----------

1. 1 2 3  «Κένι Μπερνς». *Barry Hugman's Footballers*. Ανακτήθηκε στις 20 Νοεμβρίου 2023.
2. ↑  «Kenny Burns». *worldfootball.net*. Ανακτήθηκε στις 17 Νοεμβρίου 2017.
3. ↑  «Scotland U23 player Burns, Kenny». *FitbaStats*. Ανακτήθηκε στις 17 Νοεμβρίου 2017.
4. 1 2  Matthews, Tony (1995). *Birmingham City: A Complete Record*. Derby: Breedon Books. σελίδες 76–77. ISBN 978-1-85983-010-9.
5. ↑  «Birmingham City Player of the Year – Kenny Burns». Getty Images. Ανακτήθηκε στις 24 Οκτωβρίου 2019.
6. ↑  «Scotland National Teams Player Details: Kenny Burns». SFA. Ανακτήθηκε στις 3 Ιουλίου 2008.
7. 1 2  Taylor, Daniel (11 Νοεμβρίου 2015). «Signing 'a hooligan' and a Shankly team talk: how Clough set up Forest for title». *The Guardian*. London. Ανακτήθηκε στις 5 Δεκεμβρίου 2017.
8. ↑  Graham, Sean (26 Αυγούστου 2011). «Interview: Kenny Burns – Nottingham Forest & Scotland legend». *Scotzine.com*. Ανακτήθηκε στις 5 Δεκεμβρίου 2017.
9. ↑  Alton, Marcus (2017). «32. League Cup Final Replay». *Brian Clough: Fifty Defining Fixtures*. Amberley. ISBN 9781445649313.
10. ↑  «'Clough insisted we went to the bar... then wouldn't let us go to bed!' – How Nottingham Forest prepared for 1979 League Cup final by drinking until the early hours». nottinghampost.com. 20 Φεβρουαρίου 2018. Ανακτήθηκε στις 25 Μαρτίου 2020.
11. ↑  «Burns' night for Forest». UEFA. Ανακτήθηκε στις 5 Δεκεμβρίου 2017.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 171473237
* LCCN: nb2011016908

 |

 |